السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. ثم اما بعد يعني حد يقرا الجزء التاني يا جماعة قبل ما ييجي؟ كلكم قريتوا الجزء التاني قبل ما تيجوا؟ خدوا بالكم الجزء بتاع النهاردة يعني ايه دسم شوية. مليان حاجات
فكرية وفي حاجات ما نقدرش ان احنا نعديها حتى لو صعبة. لان مهم جدا ان احنا نسمعها وان احنا نفهمها الليلة يا جماعة. او النهاردة الليلة ولا اليوم؟ ما اتفقناش لسه بعد العصر
انتم طبعا ليلة ولا تبع اليوم؟ الله المستعان. طب عملتوا ايه في الجزء بتاع امبارح؟ يعني فرقت شوية واحنا بنصلي التراويح به؟ فرقت الحمد لله والشكر لله يعني قال تعالى اعوذ بالله من الشيطان الرجيم. كلا بل ران على قلوبهم ما كانوا يكسبون
الشهوات والمعاصي والغفلة وحب الدنيا عملت طبقة حوالين القلب اللي هي طبقة الران. الاية اللي بعدها كلا انهم عن ربهم يومئذ لمحجوبون. لما الران او المعاصي او الشهوات عملت حجاب حوالين القلب. منعوا عن
اتصال بالله في الدنيا يوم القيامة عوقبوا ان لا ينزروا الى الله يعني في حجاب بينهم وبين الله في الاخرة. واخدين بالكم يا جماعة يعني الشهوات اللي حوالين قلوبنا دي ممكن تؤدي ان احنا نحرم من النظر الى وجه الله في الاخرة. وهو ده اعظم حلم لنا في حياتنا. يبقى هدف
بتاعة التفسير ان حجاب الشهوات اللي منع اتصال الابناء بالله نبدأ نزيله من خلال كلام الله سبحانه وتعالى عشان قلوبنا اتصل بالله سبحانه وتعالى. عايزين الكلمة اللي ربنا سبحانه وتعالى اوحى بها الى رسول الله في القرآن لا تحرك به لسانك لتعجل به
تبقى هي الشعار بتاعنا في رمضان يا جماعة. لا تحركوا به السنتكم لتعجلوا به. يا جماعة احنا عايزين نفهم القرآن. مش المقصد ان انا اقرأ خمس تجزاء والله لا المقصد ان انا اعيش عشان كده قلنا كل يوم لجزء. نعيش مع الجزء ده عشان بازن الله معانيه تدخل في قلوبنا. يعني بيقول لك ان
ان الاحجار الكريمة اللي زي الزمرد وزي الماس. لا تصنع ما حدش يقدر يرفعها. ولكنها يبحث عنها حتى نجدها فنحافظ عليها. هو احنا دلوقتي بندور على احجار الكريمة بقى اللي ربنا نزلها لنا من فوق سبع سماوات بتدور على معاني كتاب الله سبحانه وتعالى
هنتكلم بازن الله سبحانه وتعالى في هزا الدرس عن الجزء التاني من سورة البقرة. الجزء التاني من سورة البقرة من اول سيقول السفهاء من الناس ما لهم عن قبلتهم التي كانوا عليها. الجزء التاني قلنا ان هو بيتكلم عن الاحكام اللي ربنا ابتنى بها اللي احنا مطالبين ان احنا نسمع ونطيع فيه
الجزء الاولاني كان فيه سيدنا ادم عصى ادم ربه فغوى ثم اجتباه ربه فتاب عليه وهدى. وكان في قصة بني اسرائيل اللي عصوا تمام بمعصية وكان في قصة ابراهيم اللي اطاع تمام الطاعة فأتمهن وربنا ادانا التكاليف دي وقال لنا هتبقوا تبع انهي نموزج من النماذج التلاتة
لو اتبعنا نموذج ابراهيم عليه الصلاة والسلام لنا ثلاث حاجات من عند الله لهذه الامة. الحاجة الاولانية ايه؟ الا اخذنا الله ان نسينا او اخطأنا. الحاجة الثانية الا يحمل علينا الله اصرا كما حمله على الذين من قبلنا. ما فيش عقوبات تتنزل علينا
الحاجة التالتة الا يحملنا الله ما لا طاقة لنا به. التلاتة دول لنا لك فرديا وللمجتمع لو احنا سمعنا الجزء التاني بيتكلم عن الاحكام يا جماعة. جزء الاحكام ده عامل مشاكل كتير جدا عند المستشرقين طبعا. مش عند اهل اليقين. عشان كده
الدرس بتاعك المرة دي درس فهمي. عايزين نفهم عزمة تشريع الاسلام. الجزء ده خمس اشواط. اللي احنا هنتكلم عليه الشوط الاول اللي بيتكلم عن تحويل القبلة من بيت المقدس الى الكعبة بيبدأ من اول قول الله سيقول السفهاء من الناس
ما ولاهم عن قبلتهم التي كانوا عليها. وبينتهي في قول الله سبحانه وتعالى ليس البر ان تولوا وجوهكم قبل المشرق والمغرب ولكن البر من؟ ولكن البر من ايه؟ من امن ولكن البر من امن. طب ليه اول تكليف نزل تحويل القبلة عشان التميز
عشان نبقى امة مميزة. لازم نبقى مميزين. لازم احنا كملتزمين الوقتي نبقى مميزين يا جماعة. لازم نتميز عن كل الناس اللي حتى في المجتمع الاسلامي ولكن غير ملتزمين. ليه؟ عشان صورة الدين تظهر. احنا اللي هننزر صورة الدين. لو عظمة الدين ما ظهرتش في سلوكياتنا واخلاقنا ونور الايمان اللي على
وكفت الدعوة والتضحية اللي احنا بنبزله لو عظمة الدين ما ظهرتش فينا مش هتظهر. يبقى اذا لازم نتميز في اول حكم كان حكم التميز لنا قبلتنا المميزة عن باقي الاديان. واصبحنا في من اول هذا الوقت بقينا امة مميزة عن باقي الامم. طب يا رب احنا قعدنا قبل كده سبع
نصلي بيت المقدس ليه؟ طب ما كان من اولها نصلي كعبة وخلاص. وما جعلنا القبلة التي كنت عليها الا لنعلم من اسمع الكلمة دي كلمة نعلقها كده قدامنا نعلقها في قلوبنا. الا لنعلم من يتبع. ربنا يريد انه يعلم مين اللي هيتبع؟ ومين اللي لما التكليف هيجي
صعب عليه هيقع وهيسيب التكاليف الدينية. يا جماعة وان كانت لكبيرة الا على الذين هدى الله. الله! يعني دلوقتي في تكاليف كتير جدا تلاقي الشاب يقول انا مش قادر اطبقها او الاخت تقول لك انا مش قادر اطبقها. اوعى تقول قدام اي تكليف ربنا امرك به مش قادر. ولكن تقول سمعنا واطعنا
حاول انك تنفذ منه ما استطعت. يبقى كانت دي امتحان لمدى ثبات. المسلم على تكاليف ربنا حتى لو صعبة عليه اي حكم من احكام الدين حتى لو سنة سمعتوا مهما كان صعب عليك جاهد عشان تنفذه. اوعى تقول فيه تكليف من تكاليف ربنا صعبة ابدا. طيب
اللي ربنا ختم بها شوط تحويل القبلة ليست جرى ان تولوا وجوهكم قبل المشرق والمغرب. الاية دي مهمة جدا يا جماعة. تلات اربع صفحات ربنا سبحانه تعالى بيجادل اي معارض في مسألة تحويل القبلة وبعد كده في الاخر يقول البر مش انك انت تبص ناحية اليمين ولا تتوجه ناحية الشمال ولا انك
الكعبة ولا ناحية بيت المقدس؟ امال ايه يا رب؟ خدوا بالكم يا جماعة. ده عشان ربنا يعرفنا ان الدين مش شكليات. ايوا التوجه ناحية الكعبة هو الحق وايوة هنكافح من اجله. وايوة هنجادل من اجله. وايوة هندعو اليه وهنفزه ولكن اوعى تفتكر ان دين شكليات. الدين هو المعاني
ايمانية اللي وراء هذه السلوكيات. يعني بعض الناس مثلا من ضمن سلوكياتها انه اول ما يشوف الشاب الجديد لازم تربي دقنك. اه لازم اديني واول ما الشاف يربي دقنه ما عدش يكلمه خلاص. ليه؟ انت بقيت ملتزم وبقيت شيخ يا ابني. يا جماعة الدين اللحية من الدين. واللحية من اهم امور
نور الدين وهنتكلم عن اللحية حتى لو في الزلابة هنتكلم عن اللحية. ولكن الدين مش لحية ولكن الدين مش الجلابية القصيرة. الدين مشاعر في القلب مشاعر معرفة الله ومشاعر هم الاخرة ومفاهيم في الفكر. مفاهيم الدين الواسعة في القرآن والسنة. وسلوكيات في الجوارح
سلوكيت العبادة وسلوكيات الجهاد وسلوكيات الدعوة. ومن ضمن السلوكيات الهدي الظاهر اللي من ضمنه اللحية والجلابية القصيرة. يعني انا عايز ايه؟ عايز اقول المحنة عايزين نبقى في الدين بنبص للجوهر زي ما بنبص للمزهر. عايزين نبقى ناس عميقين في تناول الاسلام. الاسلام اعظم دين في الوجود كله. ما فيش حكم
من احكام الاسلام لو اي مفكر غربي سمع الحكمة اللي وراء هذا الحكم هينبهر ويدخل في هذا الدين. ولكن احنا بنقعد نتشاكل مع الناس عشان الاحكام تظهر الاحكام وننسى جوهر الاحكام. وحكمة الاحكام وعلة الاحكام يبقى لازم الاتنين. لا دي الواحدة ولا دي لوحدها. لازم
تم بالظاهر ونهتم بالايه؟ ونهتم بالباطل. الشوط الاولاني شوط تحويل القبلة. الشوط التاني بيبدأ بعد شوط تحويل القبلة. تحويل القبلة خدت ربعين بالزبط الشوط التاني يا جماعة والتالت والرابع الترتيب بتاعهم ايه؟ كل صوت منهم عبارة عن عبادة من العبادات معها احكام من احكام الشريعة
الشوط الثاني بيبدأ من قول الله يا ايها الذين امنوا كتب عليكم القصاص في القتلى. احكام الدم. وبعد كده كتب عليه بكم اذا حضر احدكم الموت ان ترك خيرا الوصية للوالدين والاقربين احكام الوصية والميراث اللي هي احكام المال يبقى احكام الدم والمال
اللي هم اكتر حاجات الناس هتظلم بعضها بتاع بعض عشانها. وبعد كده العبادة اللي جت لي بعدهم. الصيام كتب عليه يا ايها الذين امنوا كتب عليكم الصيام مديكي ايات الصيام وقبل ما ينتهي الشوط بعد ما بتخلص ايات الصيام بنلاقي حكم الرشوة الرشوة اللي ربنا بيقول فيها ايه
ولا تأكلوا اموالكم بينكم بالباطل وتدلوا بها الى الحكام لتأكلوا فريقا من اموال الناس بالايه؟ بالاثم وانتم تعلمون. يعني ولا تأكلوا اموالكم بينكم بالباطل. العلماء قالوا دي الرشوة. تحريم الرشوة. يبقى صوت الصيام اللي هو الشوط التاني في عبادة الصيام وفي
الدم والمال والرشوة. الشوط التالت بقى برضو عبادة واحكام. ايه العبادة اللي فيه؟ يسألونك عن الاهلة. قل مواقيت للناس والحج. يبقى عبادة الحج. عبادة الحج. ومع عبادة الحج احكام الايه؟ احكام القتال
قاتلوا الذين يقاتلونكم وقاتلوا في سبيل الله الذين يقاتلونكم ولا تعتدوا. ان الله لا يحب المعتدين. ام حسبتم ان تدخلوا الجنة ولما لا يعلم الله الذين شاهدوا منكم ام حسبتم ان تدخلوا الجنة وما يعلم الله الذين ولما يأتكم مثل الذين خلوا من قبلكم
مستهم البأساء والضراء وسلسلوا حتى يقول الرسول والذين امنوا معه متى نصر الله؟ آآ كتب عليكم القتال وهو كره لكم وعسى ان تكرهوا شيئا وهو خير لكم. وعسى ان تحبوا شيئا وهو شر لكم. يبقى الشوط التالت بيتكلم عن عبادة الحج واحكام
في القتال والجهاد وبينتهي بقول الله ان الذين امنوا والذين هاجروا وجاهدوا في سبيل الله اولئك يرجون رحمة الله الرابع بيبدأ بعدها فورا العبادة اللي فيه عبادة ايه؟ الصلاة. حافظوا على الصلوات والصلاة الوسطى. وقوموا لله قانتين. الكلام
اللي احنا بنقوله ده يا جماعة يعني كثير من الناس تحير فيه حيلة شديدة جدا. احنا بعد ما هقول الخمس اشواط هقول لكم الشبهات اللي اتقالت في الكلام ده عشان نعرف قد ايه
ان كل شبهة اتقالت ضد ديننا ما هي الا معجزة من معجزات الاسلام. ومعجزة من معجزات القرآن بس نفسها. احنا مشكلتنا الاساسية الفهم الخلل الاساسي اللي بيعاني منه المسلمين الان ليس خلل للايمان فقط. ولكن خلل الفهم. خلل عقليا. احنا على ان علاقتنا
اتقطعت فالقرآن هو مصدر الفهم فالفهم بتاعنا ضعف الشوط الرابع وهو الشوط اللي احنا قولنا فيه عبادة الصلاة حافظوا على الصلوات والصلاة الوسطى وقوموا ولله قانتين الاحكام بتاعته من اول قول الله يسألونك عن الخمر والميسر. قل فيهما اسم كبير. احكام الخمر والميسر. وبعد كده
سيسألونك عن اليتامى احكام اليتامى. وبعد كده احكام ان شاب مسلم عايز يتجوز من واحدة مشركة او بنت مسلمة متقدم لها واحد مشرك. وبعد كده الجماع وبعد كده احكام الطلاق. والطلاق هياخد مننا ربعين كاملين. وفي وسطهم آية الصلاة
ينتهي هذا الشوط الرابع على هذا الامر. الشوط الخامس بقى بيبدأ بقصة داوود وطالوت وجالوت. فاكرين لما شرحناها؟ في شريط الاسلام شرحنا هزه القصة من اول قول الله سبحانه وتعالى اه الم تر الى الملأ من بني اسرائيل من بعد موسى اذ قالوا لنبي لهم ابعث
لنا ملكا نقاتل في سبيل الله صفحتين كاملين قصة الجهاد بقى قالوا عايزين نجاهد ولما فرض عليهم الجهاد ازاي معظمهم وقع ولما قابلتهم الدنيا وهم رايحين يجاهدوا في سبيل الله. ازاي معظم الباقيين كمان وقعوا؟ وازاي ان الجيش الثاني كان جيش عظيم وهم عدد قليل؟ ولكن الله
بقدرته نصرهم على يد سيدنا داود ثم اصطفى داود بعد هذا. قصة الجهاد بعد قصة الجهاد بتبدأ ايات الانفاق من اول قول يا ايها الذين امنوا انفقوا مما رزقناكم من قبل ان يأتي يوم لا بيع فيه ولا خلة ولا شفاعة والكافرون هم الظالمون
ايات الانفاق بتاخد ربعين كاملين. ربنا بيدعونا فيها للانفاق. وختامها الذين ينفقون اموالهم بالليل والنهار. سرا صلوة علانية فلهم اجرهم عند ربهم ولا خوف عليهم ولا هم يحزنون. اول ما بتخلص حياة الانفاق بتبدأ ايات الربا الذين
يأكلون الربا لا يقومون الا كما يقوم الذي يتخبطه الشيطان من المجد. اول ما بتخلص ايات الربا بتبدأ ايات احكام الدين. احكام المداينة اذا تداينتم بدين الى اجل مسمى فاكتبوه. وبتخلص الصوت بتاع الاحكام عشان تيجي الخاتمة بتاعة السورة. طب يا رب ليه؟ اخر السورة
اخر احكام جبتها هي احكام الدين واحكام الربا احكام العمولات المادية. ليه يا رب هي اخر احكام؟ ما جبتهاش في الاول ليه قبل احكام الطلاق ولا احكام القبر لان اخر حكم الواحد من البشر مستعد انه يسمع ويطيع لله فيه هو احكام المال. اخر
حاجة بتخرج من قلبك حب المال. عشان كده ربنا جابها في اخر التربية خالص. اما نكون اتربينا على الصورة بقى تيجي احكام المال في الاخر ده يدل على ان حب المال متأصل في قلب الانسان قد ايه؟ طب ليه قصة داوود وتلوت اللي بتتكلم عن الجهاد جت بعدها ايات الانفاق؟ لان لا يمكن جهاد بدون انفاق
التهاب عايز مال عشان كده كثيرا ما كان الله سبحانه وتعالى يقول ان احنا نجاهد باموالنا وانفسنا. بالمال قبل النفس اه امال اللي بيحاربوا اليهود بيحاربوا الامريكان وبيحاربوا الناس دي هتجيب فلوس منين؟ ما هو الرجالة اهم هناك بس هم عايزين فلوس. يبقى اذا الانفاق بييجي بعد الجهاد لارتباط الاتنين مع بعض
بعد ما قلنا الخمس اشواط دول المستشرقين بقى مش عاجبهم الكلام ده. مش عاجبكم الكلام ده ليه؟ مش عاجبهم الكلام ده. اعداء هزا الدين مش عاجبهم الكلام مش عاجبهم كلام ربنا سبحانه وتعالى ليه؟ يقول لك اول حاجة ايه الترابط اللي ما بين الكلام ده؟ ده انا ادخل في اية صوم اطلع منها على اية رشوة الاقي نفسي دخلت في جهاد اطلع
نفسي بحج. اطلع من الحج الاقي نفسي في الخمر والمشط. هو ايه الكلام اللي ما لوش علاقة ببابا؟ يا جماعة ده هزا الكلام فيه بينه وبين بعضه ترابط عظيم طيب لو تلاحظ واحنا بنقول الاصوات ان الاحكام وسطها ربنا بيجيب الايه؟ ربنا بيجيب احكام الايه
طب ليه يا رب بتجيب العبادات وسط الاحكام؟ اول حاجة عشان ربنا سبحانه وتعالى يعرفنا العبادات هي الزاد الايمان اللي احنا فيه بنستعين به على تطبيق الاحكام. ازاي؟ ما هو انا الوقتي لو جيت اقول لك مسلا صلي وانت ما بتصليش. انا مش قادر اصلي. طب كلمتك كلمتين عن الجنة والنار. ها؟ هيحصل ايه
المقهى يا رب تقوم قايم مصلي. يبقى القضية يا جماعة ان احنا قلوبنا لو بقت قلوب خصبة اي بذرة امر ونهي هتترمي فيها هتنبت منها نبتة الامتثال. القضية يا جماعة قضية قلوب قلبك. قلبي وقلبك. القضية ان لو قلوبنا كويسة هنقدر ننفذ اوامر ربنا
الاوامر اللي انت مش قادر تنفزها لغاية دلوقتي والمعاصي اللي انت لغاية دلوقتي بتقع فيها سببها الاساسي ان قلبك لسه ما هوش كويس. طب اصلح قلبي ازاي عبادات يبقى دي اول رسالة. الرسالة التانية ان ربنا بيقول لك هو ده الدين. الدين دين شمولي شمولية الاسلام. الدين ما فيش فرق بين الاحكام
والعبادات والاخلاق والمعاملات هو ده دين ربنا سبحانه وتعالى. يبقى احنا زي ما كنا بنشرح في اول سورة المؤمنون كده تلاقي ربنا بيكلمك على العبادات بعد كده الاخلاق لفروجهم حافظون. بعد كده المعاملات لامانتهم وعهدهم راعون. دين ربنا بيقول لك ده واحدة واحدة. ما ينفعش ان احنا نفرق
هو الدين الوحيد اللي موجود على وجه الارض دلوقتي اللي بيعتبر كل ده واحدة واحدة. اللي بيعتبر ما فيش فرق ما بين السياسة وما بين الواقع. ما فيش فرق ما بينكم والمسجد وبره المسجد. الدين كله واحد. ما فيش حاجة اسمها تبقى جوة الجامع شيخ. وبرة الجامع شيخ منزر. ما ينفعش الكلام ده. انت لازم تبقى في الاتنين راجل مستقيم على امر الله
ما فيش حاجة اسمها انا قلبي هنا ابيض قلب خساية وآآ بس انا والله ما بصليش كتير ولا بعبد ربنا كتير. الكلام ده كلام فارغ في وجه في نظر الاسلام
او في رؤية الاسلام او في حكم الاسلام. يبقى تاني حاجة شمولية الدين. ان الدين دين شمولة. عشان كده ربنا بيقول في سورة البقرة يا ايها الذين امنوا ادخلوا في السلم ايه
كافة ادخل في الاسلام كله. ما تجيبليش حكم من الاسلام تطبقه وتسيب حكم تاني. ما تجيبليش حاجة سهلة على نفسك او محببة لنفسك تتبعها سيب لا ادخل في الاسلام كله عبادات عقائد معاملات اخلاق سلوكيات احكام مالية واقع دعوة الى الله
تضحية بس هو الدين كله. يبقى اذا وده برضه من قول الله سبحانه وتعالى سورة البقرة صبغة الله ومن احسن من الله صبغة. ربنا شبه الدين بالصبغة اللي لما بتنزل على السوب بتصبغه كله يبقى لما الدين بينزل عليك بيصبغ كل حاجة فيك حتى نومك. اللي يشوفك وانت نايم يعرف انك مسلم. الاسلام هو
الوحيد اللي يشوف تابع من اتباعه الملتزمين به وهو في الخلاء يعرف انه مسلم. وهو نايم يعرف انه مسلم انه ما سابش حاجة ما شرعش فيها. شمولية الاسلام. الحاجة التالتة يا جماعة ودي من الحاجات الجميلة جدا. الحاجات الرائعة ان كل عبادة لو
تركز في الاحكام اللي جت معها هتنبهر فعلا بالقرآن. ازاي؟ عبادة الصوم. ايه الاحكام اللي جت قبلها؟ احكام الدم المال احكام القصاص واحكام الايه؟ الوصية في الورث. والحكم اللي جه بعد حكم الرشوة. كأن ربنا بيقول لك ايه؟ انت اما بتصوم بتصوم عن ايه
عما احل الله طب وهو فيه انسان صام عن ما احل الله يقوم يمد ايده لما حرم الله سواء على دم اخوه اللي سلام عليكم او على مال الوارث اللي هو حق الله فيه او على مالك وانت رايح في مصلحة حكومية يقول لك الاول هات خمسة جنيه وانا ادراك المصلحة يبقى الصمت
تربية لنا ان احنا ازا كنا ما مدناش ايدنا على الحلال من باب اولى مش هنمد ايدنا على الحرام. يبقى الحكم متوافق مع العبادة طيب الحج دي مع الجهاد مع القتال. ايه العلاقة بين الحج والقتال؟ يا جماعة ده اوثق علاقة. اوثق علاقة. ثم خذوا بالكم ان عبادة الصوم جت قبل
الصوت بتاع الحج والقتال. هو فيه علاقة بين الصوم والقتال؟ فيه علاقة؟ هل تعلموا ان السنة اللي فرض فيها رمضان؟ السنة اللي فاتت شهر رمضان هي السنة اللي حصل فيها غزوة بدر يعني ربنا كأنه ادانا رمضان عشان اعد على الايه؟ اعد على القتال. طب في علاقة ما بين الحج والقتال
هو الحج اصلا تربية على القضاة. ان شاء الله لما نيجي في صورة الحج بازن الله سبحانه وتعالى نتكلم في الموضوع. الحج اصلا تربية وقتلة. هو ايه الحج؟ الحج فيه منطقة كده على وجه الارض
اللي هي في مكة اللي هي الكعبة والصفا والمروة. فيها اعظم حرمات لله على وجه الارض. فربنا قال لك سيب بلدك وسافر المكان ده اعمل ايه يا رب؟ تقعد تطوف هنا وتسعى هنا وتقف هنا وانت قاعد تذكر ربنا تذكر ربنا تذكر ربنا. ليه يا رب
وانت قاعد تذكر ربنا ايمانك بيرتفع في وسط المكان اللي فيه حرمات الله يقوم يدخل في قلبك تعظيم حرمات الله اعبدت الحج يا جماعة اهم ثمرة فيها ايه؟ انك ترجع وعندك تعظيم حرمات الله. عشان كده اللي بيروح يعمل عمرة ولا بيروح يحج ويجي هنا يشوف بنت في الشارع
بنت متبرجة. لو دموعه ما نزلتش من عينيه. من كتر غيرته على انتهاك حرمات الله يبقى ما حجش صح. يبقى ما فهمش اصلا هو راح يعمل ايه انت رايح تعصب حرمات الله. ذلك هو من يعظم شعائر الله ويعظم حرمات الله. رايح تتدرب على تعظيم حرمات الله. مال الكلام ده بالقتال؟ هو
في عشرين الف فتاة اغتصبت في البوسنة. هم دول مش حرمات الله. في بيوت اتحرمت في فلسطين هي دي مش حرمات الله! المسلمين بيتحاربوا في العراق هي دي مش حرمات الله يقوم لما تتضرب انك تغير على حرمات الله اول ما تسمع ان في اي مكان في الارض انتهكت فيه حرمات الله تقول ده انا رقبتي
انت بتطير بس حرمات الله ما تنتهكش. يبقى عشان كده الحج تربية على القتال. عشان كده اللي عايز يربي نفسه على الجهاد يروح يحج الاول خمس ست مرات كده يعتمد خمس ست مرات يتربى على الجهاد فعلا بحق وحقيق. طيب بعد كده الشوط اللي بعد كده الصلاة جاية والسائيات الطلاق ووسط ايات
اليتامى ووسط ايات الزواج من مشركة والزواج من مشرك ايه يا جماعة ايه فكرة ان الصلاة جاية وسط الايادي؟ هو اول حاجة والحكمة ان احنا نفهم ان العبادة يعني لما تلاقي ربنا بيتكلم عن الطلاق وان الطلاق مرتان واحكام الطلاق واحكام اللي يعقد
ولا واحدة يكتب كتابه عليها ويديها مقر وبعد كده يطلقها. ياخد في قد ايه من المهر والرجلات دي؟ تلاقيه فجأة لرسال اتقطع. وفجأة الارسال بيقول لك حافظوا على الصلاة والصلاة الوسطى وقوموا لله قانتين. فان خفتم فرجالا او ركبانا حتى لو خفت. تصلي وانت واقف او تصلي وانت راكب على الدابة بتاعتك
لا ما تسيبش الصلاة ابدا. فاذا امنتم فاذكروا الله بقى افتحوا بقى بزكر الله وصلاة كما علمكم ما لم تكونوا تعلمون. وينتهي الارسال ويرجع الارسال تاني لايات الطلاق. طب ليه
كأن ربنا بيقول لك انهم حاجة واحدة. وربنا بيقول لك ان سبب الزلم اللي في المحاكم الشرعية اللي في الاتنين مليون قضية طلاق. انا متأكد احنا لو عملنا احصائية في الاتنين مليون قضية طلاق هنلاقي تسعين في المية منهم ما بيصلوش اصلا. لان الانسان اللي بيصلي يلاقي انسان بيخاف من ربنا. انما تلاقي البنت رافعة عليها عشرين
قضية ليه يا بنتي لازم اطلعه ما حيلتوش ولا مليم. والراجل ما مش راضي ان هو يطلقها. ليه يا ابني؟ لازم اخليها زي البيت الوقتي. لا هي متجوزة ولا هي مطلقة. ده هو ده الكلام
مسال بالزبط يا جماعة طب ليه الزلم ده ما فيش تربية امنية اصلا؟ ما فيش دين. ما فيش خوف من ربنا. ما فيش تقوى اللي بتيجي من خلال العبادات. ما فيش عبادة
فهذا هو السبب في الظلم الكاهن. طب ايه العلاقة بين الصلاة وبين هذه الاحكام؟ الصلاة يا جماعة صلاة. صلاة بين العبد وربه صح؟ وكذلك صلة بين عبده لعبده احنا دايما نقول الصلاة صلاة بين العبد وبين الله. وبننسى ان احنا نقول ان الصلاة صلة بين العبد والعبد. ما انا لما باجي اصلي هنا او حتى بصلي في بيتي بقول في التحيات ايه
السلام علينا وعلى عباد الله الصالحين. الله! طب لما باقول السلام علينا وعلى عباد الله الصالحين. هاحسد اخويا اللي جنبي! هاشتم اخويا اللي بيصلي جنبي هفتري على اخويا اللي بيصلي جنبي هظلم اخويا اللي بيصلي جنبي مش هيحصل. يبقى اذا الصلاة صلة بين العبد وبين العبد كمان
ربنا جاب مع الصلاة الاحكام اللي فيها فراق. الطلاق فيه فراق ولا فيه صلة؟ فراق! طيب اليتيم اللي ما فيش حد بيعمل له حاجة ولا حد بيطبطب علي هو بيأكله ليه؟ اصل هو هو الناس يعني انت ممكن مثلا واحد يطبطب عليك ويحترمك ليه؟ اصل هو عارف ان ابوك مركزه كبير فعائز يراضي ابوك. انما اللي ما لوش اب
ممكن تلاقي ما فيش حد بيعمل له حاجة. يبقى ده فراق. احنا كده بنستأصل هزا الانسان من المجتمع. ازاي؟ طيب لما مسلم يسيب المسلمة ويروح يتجوز آآ واحدة مشركة. طب ما ده كده احنا بننسق المجتمع. ما ده فيه فراق. طب الخمر والميسر؟ ما هو فيه تنسيق قواصر الاسرة. وفيه كل دي احكام فيها فراق
الصلاة العبادة اللي بتوصل المجتمع كله ببعضه من خلال رابطة ايمانية. فبتيجي وسط الاحكام اللي فيها فراق وفيها انتزاع عشان تؤكد هذا المعنى ان احنا لو العبادة دي عندنا كويسة هيؤدي هذا الى ايه؟ هيؤدي هذا الى ان احنا فعلا هنبقى مجتمع متماسك متراكم
يبقى ازا العبادات يا جماعة في علاقة وسيقة جدا بينها وبين الاحكام اه يعني الكلام ده مش كلام كده؟ لا مش كلام كده يا جماعة. ده كلام ربنا. ده كل كلمة معمولة بحرف. طيب يا عم الحاج
يلا يا عم الشيخ ولا يا عم؟ خلاص يا عم عايز تقول ان في ترابط في ترابط. بس انا عايز اقول ايه الترتيب يعني؟ الكلام كده داخل في بعض. ايه الترتيب؟ ادونا ادونا حكمة للترتيب
لو تلاحظوا يا جماعة ان الترتيب هنا له حكمة عظيمة جدا. ربنا جاب احكام المال والربا والمدينة في الاخر ولا في الاول؟ في الاخر واحكام الانفاق كل دي احكام المال احكام الاقتصاد في الاخر. والاحكام اللي جت في الاول احكام ايه؟ احكام الرشوة. احكام الطلاق. احكام المال والدم
اللي هي التشريعات الاجتماعية اللي هي مشاكل المجتمع الطاردة مشكلة بسيطة. الطرد ده كان ممكن يخلي قبيلتين يداروا بعض الميراث ده ممكن يخلي الاخوات ما حدش منهم يقول الثاني سلام عليكم طول العمر. انا ابويا ظلمني واداك وما ادانيش يقطع الاواصل. يبقى اذا التشريعات اللي جت في الاول
هي التشريعات الاجتماعية الاصلاح الاجتماعي. وبعد كده التشريعات الاقتصادية الاصلاح الاقتصادي. عشان لما نسمع الوقتي في الجرايد ان قوة تقاس بالاقتصاد ده كلام فارغ. اما نسمع في الضرايب ان قوة الدولة عن طريق ان احنا نمسل الاقتصاد ده كلام فارغ. اول اصلاح بعد
الاصلاح الديني والايماني الاصلاح الاجتماعي. المشاكل بتاعة المطلقات الاتنين مليون مطلقة. ده دول اتنين مليون قنبلة موقوتة في المجتمع دول. هي هتعمل ايه دي اذا كان اللي مش مطلقة ما تتجوزش امال دي هنعمل فيها ايه؟ امال مطلقة بقى هتتصرف ازاي على يعني زي ما بيقولوا كده؟ ازاي يا جماعة؟ يبقى اذا
المشاكل الاجتماعية هي الاول اللي لازم تتعالج. ده فكر القرآن او حكمة القرآن. طيب ترتيب العبادات هتلاقي العبادات بتطلع من الحاجة الابسط حاجة الاصعب تحويل القبلة الصلاة. الاصعب من الصلاة الصوم. تلاقي الصوم جه بعد الصلاة. طب الاصعب من الصوم الحج؟ تلاقي الحج جه بعد الايه؟ جه بعد الصوم
خدوا بالكم بقى من الحتة دي يا جماعة. في حرب سبعة وستين حرب سبعة وستين. يعني دلوقتي بنحارب اليهود يبقى لازم ان احنا نعبأ كل طاقات الدولة من اجل حرب اليهود صح؟ فلازم نرفع شعار نقود به الناس من اجل تعبئة الطاقات لحرب
اليهود فرفعوا شعار لا صوت يعلو فوق صوت المعركة. خلاص؟ لا صوت يعلو فوق صوت المعركة. والحمد لله التزمنا برضو ما فيش فايدة. طيب بعد كده كان المفروض حرب الاستنزاف بقى ست سنين. لو رفعنا شعار لا صوت يعلو فوق صوت المعركة ست سنين. ان شاء الله الناس هتموت مش هتلاقي تاكل. يبقى
شعار تاني يناسب المرحلة بقى. الشعار التاني كان ايه؟ يد تبدي ويد تحمل الايه؟ تحمل السلاح. اهو ده الفرق ما بين سورة البقرة وسورة ال عمران. سورة البقرة تلاقي ايات العبادات وايات الاحكام بناء المجتمع. الدولة بتتبني. احنا الوقتي يعني سنة اتنين هجرية
احنا دلوقتي رجعنا لغاية احنا دلوقتي عايشين في سنتين جنيه هنا اهو. والاحكام دي بتنزل سنة اتنين هجرية. بعد ستاشر او سبعتاشر شهر من الهجرة للمدينة. فاحنا لسه الدولة ولكن هو دولة الاسلام دي كانت بتقوم في طريق سالك؟ ده كان المنافقين بيهدموا فيها من جوة. والمشركين كل شوية جايبين جيش
جايين يحاربوها من برة. واليهود كل شوية يتحالفوا عشان يفتحوا سهر من صغور المدينة. يعني كنا يا جماعة بنحاول ان الدولة دي تقوم في وسط معوقاتها عشان كده تلاقي ايات الصوم والعبادة والاحكام بعد كده ايات قتال وقاتلوا الذين يقاتلونكم ولا تعتدوا ان الله
الشهر الحرام بالشهر الحرام والحرمات القصاص. نلاقي في النص اياتنا لوط وجالوت. طب احنا بنبني الدولة احنا ما لنا بالجهاد دلوقتي. نستنشق طاقتنا في الجهاز ليه؟ احنا مجبرين. ليه؟ لان احنا بنتحارب. يبقى لازم يد تبني ويد تحمل السلاح. الاتنين تلاقيهم ماشيين جنب بعض
عشان كده لما تلاقي الوسطيات الاحكام والعبادات اعرف ان السر ان كان الوقت اللي بتقوم فيه الدولة كان هو نفس الوقت اللي افع فيه عن هدف عن عدم هدم هزا البناء اللي بايه؟ اللي بيقوم يد تبني ويد تحمل السلاح. لما هنتكلم في سورة ال عمران بكرة بازن الله سبحانه وتعالى هنتكلم عن
حاجة تانية بقى ده لعب رامدة العقوبة في خطر. خمسين قناة قاعدة تشتم في الاسلام. وامريكا قاعدة تنزل لنا الفرقان الباطل بتاعها. واللي اليهود والنصارى اربعة وعشرين ساعة شبهات يعني مش بس بنتضرب بالشبهات وبنضرب بالصواريخ هي دي المرحلة بتاعة ال عمران شبهات رهيبة من
واليهود وحرب مهولة من المشركين في احد فاصبح المجال الدين نفسه في خطر بقى العقيدة في خطر ما عدش في مجال للبناء بقى دلوقتي البناء يجب ان يتوقف لغاية ما نقدر نقول هزه المرحلة اللي حصلت في ال عمران ثم يستمر ويكمل البناء وتستمر المسيرة مرة اخرى في سورة ايه؟ في سورة ايه
النساء عشان كده سورة النساء دي لو انت جبت سورة البقرة وشلت ال عمران وحطيتهم ورا بعض هتحس اصلا ان الاتنين صورة واحدة حتى سورة البقرة اخرها احكام المال اللي هي احكام المداينة والربا. وسورة النساء اولها احكام المواريث احكام المال. الاتنين نفس الموضوع
ونفس الفكرة ونفس البناء ولكن اضطرينا ان احنا نقف في النص ليه؟ لان الاعداء جايين هاجمين علينا من كل ناحية بجميع وسائل الحرب الممكنة فيجب ان توقف يبقى سورة البقرة يد تبني ويد تحمل السلاح. يعني انت عايز الناس تقول ان في ترتيب اه حتى لو في ترتيب ايه الرابط
يعني لأ الرابط يعني ايه الرابط؟ يعني الاحكام دي الرابط ما بينها ايه؟ فيه رابط ما بينها؟ طب اي دستور بتاع اي دولة ما بتطلبوش الرابط ما بينه؟ انتم بقى بتقولوا الكلام ده كلام ربنا
الرابط ده في رابط عظيم جدا يا جماعة بين الاحكام دي كلها. عارفين هو ايه؟ احكام الطلاق. تخيلوا قبل احكام الطلاق قد ايه الظلم اللي كان بيقع على المرأة بسبب الراجل سبب. اخبطي راسك في الحيطة بقى. طب خايف من ايه؟ طب افرض ما فيش حد اتجوزني تاني. لا كان في حاجة اسمها نفقة ولا حاجة اسمها
قطعة ولا حاجة ما كنش الكلام ده كله موجود خالص ما فيش حاجة اسمها حقوق للمرأة لما تطلق. ازا كان في زلم بين للمرأة يبقى احكام الطلاق جت من اجل العدل مع المرأة
مع هذا الكائن الضعيف في المجتمع. طب احكام الربا تخيلوا قبل الاسلام. انت راجل فقير ومحتاج خلاص ماشي. اسلفك عشرة جنيه تديهم لي خمسين جنيه. طب اجيبهم منين؟ ما ليش
والا ما تردش. فكان الربا فيه ظلم للفقير. ظلم لهذا الضعيف المحتاج. ظلم للفقير. فجت احكام الربا من اجل العدل مع الفقير. يبقى الطلاق من اجل العدل مع المرأة. الربا من اجل العدل مع الفقير. طيب احكام احكام الدم والمال القصاص. يا جماعة ده كان التار لما بيقوم ما بين بلدين كده
الدنيا بتولع. اضطر لما يكون بيقوم بالبلدين. الدنيا بتولع ليه؟ ممكن القبيلة الضعيفة تبات تماما. بسبب ان القبيلة التانية بتنتقم لمقتل واحد بس فكان فيه ظلم للضعفاء. طب انا ذنبي ايه اتقتل ليه؟ طب ده اللي قتل انا اتقتل انا ليه؟ ظلم للضعيف اللي مش قادر يعمل حاجة. خذوا بالكم. طب احكام
اه مكان الورس بيتكتب للاولاد والبنات بقى يخبطوا راسهم في الحيطة ليه؟ ما لناش دعوة احنا نحط اه ملنا في بيت خيرنا ليه؟ البنت دي بكرة هتتجوز راجل غريب اودي بنت
بيت راجل غريب ده الكلام اللي بيتقال انما انت بيتي لابن اللي شايل اسمي او وادي فلوسي لابويا وامي ليه؟ ابويا يا امي خلاص كبر وعجزوا ادي فلوسي لولادي اللي شايلين اسم من بعدي
فكان في ظلم للضعيف وظلم للمرأة من خلال الميراث. يعني اذا طب والرشوة؟ ما انت رايح المصلحة الحكومية غلبان. والراجل في المرور يقول لك يفوتوا علينا بكرة. طب مش عارف ايه يا عم الورقة اللي انت بتقوله ده اصلا مش عارف لازم تعمل ايه وتروح فين وتسافر امريكا وترجع منها على العراق وتطلع عشان الورقة دي تخلص. طب تنطق
طلع له خمسة جنيه الموضوع خلص في خمس دقايق. يبقى في ظلم للمحتاج اللي هو ما هوش عارف يعمل ايه؟ انت صاحب مصلحة وهو بايده مصلحتك بازن الله سبحانه وتعالى
يبقى احكام سورة البقرة رابط بينها ايه بقى؟ انا عايز واحد يقول ايه؟ العدل يبقى الاسلام جاء من اجل اقرار دولة الايه؟ دولة العدل فلما نبقى عايشين في ايام الظلم احنا اللي ظلمة قبل ما نتهم اي حد احنا اللي ظلمة يا جماعة. احنا نفسنا مش مطبقين هذه الاحكام. شوفوا الوقتي يعني احنا قلنا امبارح ان
سورة البقرة لم تحاج الواحد ما صاحبهاش ما طبقهاش. سورة البقرة هتحج لموظف مرتشي؟ سورة البقرة هتحج. واحد حاطط فلوسه في بنته عائشة على ويقول لك ونعمل ايه؟ وانت تعمل ايه؟ خلاص بقى. ما ما تجيش يوم القيامة تقول له انا اعمل ايه؟ سورة البقرة تحج الواحد معلق مراته بقى لها ثلاث سنين. يقول لك اخليها زي
سورة البقرة مش ممكن يا جماعة. سورة البقرة تحج لصاحبها. يبقى اذا الاسلام جاء من اجر واقرار دولة العدل. عشان كده ابن تيمية بيقول ان الله ان الله يقيم دولة العدل ولو كانت كافرة. زي امريكا. ولا يقيموا
دولة الظلم ولو كانت مسلمة. يبقى الاسلام جاء من اجل اقرار دولة العدل. يبقى الرابط ما بين الاحكام دي ايه؟ الرابط العدل. ان احنا نبقى دولة الشبهة اللي بعد كده بيقولوها والشبهة الاخيرة لهم في الكلام يقول لك ايه؟ يقول لك طب ماشي. بس في حاجات غريبة بتيجي في وسط الاماكن
ميدو ايه الحاجات الغريبة اللي بتيجي وسط الامال الغريبة؟ قصدك ايه؟ يعني تلاقي مسلا الكلام ماشي بنتكلم عن رمضان وعن الصيام. فجأة كده لايقة مش داخلة اية يعني يعني وازا سألك عبادي عني فاني قريب اجيب دعوة الداعي اية عن الدعاء وبعد اية الدعاء نرجع تاني للصيام طب احنا كنا بنتكلم
عن الصيام ايه اللي دخلنا؟ او تلاقي اية مسلا بتتكلم عن القتال؟ يعني زي قول الله سبحانه وتعالى ام حسبتم ان تدخلوا الجنة؟ ولما يأتيكم مثل الذين خلوا من قبلكم بعدها على طول تلاقي الآيات بتقول لك يسألونك ماذا ينفقون قل ما انفقتم من خير فللوالدين والاقربين. وبعد كده تلاقي كتب عليكم القتال وهو كره لكم
طب احنا بنتكلم عن القتال ايه اللي يجيب اية الانفاق للوالدين والاقربين في النص؟ طب احنا كنا بنتكلم عن قتال المشركين في ايات تحويل القبلة في قول الله سبحانه وتعالى
آآ وبشر الصابرين. الذين اذا اصابتهم مصيبة قالوا انا لله وانا اليه راجعون. اولئك عليهم صلوات من ربهم ورحمة. واولئك هم المهتدون. العبادة ان الصفا والمروة من شعائر الله. فمن حج البيت او اعتمر فلا جناح عليك ان يطوف بهم. ونقوم راكعين تاني
دعوة المشركين. طب كنت شيل الاية دي حطها مع ايات الحج. ما فيش ركن الحج اصلا. كنت شايلها احطها مع ايات الحج. انما جبت لي اية من وسط ايات الحج
وحططها لي في مكان ما اناش فاهم اي علاقة. ما بينها وبين اللي قبلها واللي بعدها. ايه الحكمة؟ ايه الحكمة يا جماعة؟ يا جماعة القرآن من ضمن اعجازه انه احيانا يجيب لك اية ورا اية. فتقوم تقف كده تقول يا رب ايه علاقة الاية دي بالاية دي؟ لما تتدبر توصل لمعاني جميلة
الى لدرجة انك تفهم ان القرآن بيقول معاني ما نطقش فيها لفظ واحد. يعني القرآن ما يعني لما كنا في في في درس فرسان رمضان. اتكلمنا في قول الله سبحانه وتعالى في سورة يونس وما تكونوا في شأن وما تتلوا منه من قرآن ولا تعملون من
بعمل الا كنا عليكم شهودا. اذ تفيضون فيه. انتم متراقبين. في كاميرا خفية مراقباتكم اربعة وعشرين ساعة. يبقى خد بالك انك مربي. الاية اللي بعدها الا ان اولياء الله لا خوف عليهم. ولا هم يحزنون. يعني ايه؟ كأن ربنا بيقول لك ان اولياء الله هم اهل
مراقبة. يبقى دي تيجي بعد ده عشان ربنا يعرفك. ان طريق الولاية انك تبقى من اولياء الله. انك تبقى من اهل مراقبة الله. اهو ده اللي انا قصدي عليه. ان
حيانا القرآن بيجيب حاجات زي دي عشان يوصل لك معاني لم ينطق فيها لفظ واحد. طيب اللي احنا بنقوله بقى شف معي اسمع معي الاية قال تعالى كما ارسلنا فيكم رسولا منكم يتلو عليكم اياتنا ويزكيكم يبقى القرآن
عليكم اياتنا. بعد كده التزكية. عايز قلبك ينضف. عايز تتغسل من جوة القرآن هو الطريق. القرآن جه قبل التزكية لان القرآن هو طريق التزكية فيكم ويعلمكم الكتاب والحكمة. يا رب انت جبت يزكيكم قبل يعلمكم؟ اه. لان اصلاح القلب قبل طلب العلم. اصلاح القلب قبل اي شيء على
الاطلاق. اصلاح القلب اولا. التزكية اولا. فربنا بيقول لك صلح قلبك. نضف قلبك. ويزكيكم ويعلمكم الكتاب والحكمة. ويعلمكم ما لم تكونوا تعلمون فاذكروني اذكركم. عبادة الذكر. واشكروا لي ولا تكفرون. واستعينوا بالصبر والصلاة. يا ايها الذين امنوا استعينوا بالصبر
الصلاة يبقى الذكر والصلاة يبقى دي العبادات اهو يبقى ربنا بيقول لك نضف نفسك بايه؟ بالقرآن وبالعبادات. طيب بعد ما نضفت نفسك بالقرآن وبالعبادات خدوا بالكم يا جماعة في سؤال كده انا عايز اسأله لكم. فاذكروني اذكركم. واشكروا لي ولا تكفرون. يا ايها الذين امنوا استعينوا بالصبر والصلاة
ما بيفكركوش بدعاء من ادعية النبي؟ اللهم اعني على ذكرك. اذكروني اذكركم. وشكرك واشكروا اللواء تكفرون وحسن عبادتك استعينوا بالصبر ايه؟ والصلاة يعني حتى ادعية النبي كانت جاية من القرآن. شايفين يا جماعة كان القرآن بيمتزج بقلوبهم لدرجة ايه
انك انت لو جبت اي كلمة من كلمات النبي هتلاقي اصل لها في القرآن. ناس كانت عايشة في القرآن. الصحابة كذلك طبعا وراء النبي عليه الصلاة والسلام. ناس عايشة بالقرآن. ناس
كلامها قرآن من غير ما تحس ومن غير ما تعرف. من كتر معلومة شربة القرآن. ومن كتر معلومة شربة كلام ربنا. ومن كتر ما عاشه مع كلام ربنا سبحانه وتعالى. فييجي
في بعض العبادات بقى ولا تقولوا لمن يقتل في سبيل الله اموات بل احياء ولكن لا تشعرون بعد العبادة يجي التكليف بقى ما احنا مش هنفضل نعبد لغاية يوم القيامة
هيجي التكليف انك لازم تشتغل في الدعوة. تشتغل في القتال. طب لما تشتغل في القتال لازم في خسائر. عشان كده ربنا بيقول بعدها ولنبلونكم بشيء من خوف والجوع ونقص من الثمرات ونقص من الثمرات ونقص من الاموال والانفس والثمرات وبشر الصابرين
الذين اذا اصابتهم مصيبة لو بسبب دينك ابتليت في اي حاجة من دنيتك لو بسبب تضحياتك من اجل دينك او شغلك من اجل قيمة او دعوتك من اجل دينك. ابتليت في اي حاجة في دنيتك تقول انا لله وانا اليه راجعون. يعني ايه؟ انا لله؟ يعني انا بتاعك
يا رب انا ملكك يا رب انا وهبت كل ليلة يا رب انا لو اتاخد مني دراع لسة الدراع التاني وقت مسؤولين انك تاخده خده مني ولو خدت مني دراعين
رجليه تاخدهم خدهم. ولو خدت جزء من مالي لسه مالي كله ملكك برضو. وقت ما تشاء تاخده تاخده. انا بعت نفسي لك يا رب الله احنا بتوع ربنا يا جماعة. ان لله ده احنا عايزين نطلع بقى من الجزء ده. انت بتاع ربنا. اللي ربنا يشاء انه يعمله فيك يعمله. اللي ربنا يشاء انه ياخده منك ياخده
اللي ربنا يشاء انه يدهولك يديهولك انا لله ثمرة معرفة الله وانا اليه راجعون في الدار الاخرة على يمينك الجنة وعلى يسارك ارض يعني اهل اليمين واهل الشمال يبقى الدار الاخرة. يبقى الشعورين اللي انت ممكن تطلع فيهم لا على عليين معرفة الله
ومعرفة الدار الاخرة اللي صبر الناس ده على اللي حصل لها معرفة الله ومعرفة الدار الآخرة. عشان كده لما نسمع في التراويح آيات جنة ونركز قوي آيات عن عظمة ربنا ركز قوي الاتنين دول لو دخلوا في قلبك ابشر انك انت ان شاء الله تبقى من الصادقين الى الله اولئك اهل الرفعة دول بقى
عليهم صلوات من ربهم. ده مش انت اللي بتطلب صلة الملك. ده الملك هو اللي بيوصلك. الملك هو اللي بيقربك. الملك هو اللي هييسر لك طريق ورحمة واولئك هم الايه؟ المهتدون. ان الصفا والمروة من شعائر الله. احنا كنا بنتكلم عن قتال المشركين
والخسائر اللي حصلت لنا من قتال المشركين والصبر اللي احنا صابرينه. ايه اللي دخلنا في ان الصفا والمروة من شعائر الله؟ طب شوف الآية اللي بعدها. الآيات اللي بعدها. الآيات اللي قبلها
قتال المشركين الايات اللي بعدها دعوة المشركين اللي منها قول الله سبحانه وتعالى ومن الناس من يتخذ من دون الله امدادا يحبونهم كحب الله. والذين امنوا اشد حبا لله. حب الله سبحانه وتعالى. حب الله. اللي من ثماره
لما الرسول عليه الصلاة والسلام يقول لك ورجل قلبه معلق بالمساجد. طب اشمعنى المساجد؟ من احد اللفتات الجميلة قوي اللي الواحد سمعها ان يقول لك انك انت لما بتقابل اللي انت بتحبه في مكان المكان ده بيبقى محبب لقلبك قوي طول عمرك. وبتفضل تفتكر المكان ده وتحبه. فالمكان اللي انت بتقابل
في مولاك الملك وهو المسجد اهو. عشان كده قلبك بيتعلق به. من كتر حبك لله بتحب المكان اللي انت بتقابل فيه الله سبحانه وتعالى. يبقى ان الصفا والمروة جت قبلها ايات قتال المشركين وبعدها ايات دعوة المشركين. فهمتوا يا جماعة الاية دي بقى حكمتها ايه ولا لسه؟ ان الصفا والمروة
ومن شعائر الله فمن حج البيت او اعتمر فلا جناح عليه ان يطوف بهما. يا رب احنا عايزين نروح نحج او نعتمر. طب الوقتي احنا لازم نسعى ما بين الصفا والمروة
طب الواد الصفا والمروة عليهم اصنام المشركين. طب الوقتي انا لو سعيت وعليهم اصنام المشركين يبقى انا كده آآ يعني بشوف رمزي شركي وبسكت عليه ولا ايه فربنا سبحانه وتعالى ربنا سبحانه وتعالى بيقول لك ايه بقى؟ فمن حج البيت او اعتمر فلا جناح عليه ان يطوف بهما. يعني وانت بتسعى على
حتى لو الاصنام موجودة ما لكش دعوة. انت بتسعى لاجل الله. طب ايه اللي خلى الاية دي تيجي وسط الايات دي؟ ان ازاي اروح اسعى حواليا يميني وشمالي اصنام المشركين ونبي وبينهم الاية اللي قبلها. جهاد المشركين والاية اللي بعدها دعوة المشركين وتهديدهم
ولطف جهنم لو ما استجابوش في الدعوة كأن ربنا بيأصل هنا مزهب او مبدأ خطير جدا يا جماعة. ان الحق حق ايا ما كان الحق ده عند مين الخير خير ايا ما كان الخير ده عند مين. الوقت الصفا والمروة سعي بينه عبادة ولا مش عبادة؟ حق ولا مش حق؟ حقه يبقى يتعمل. بس ده المشركين بيعملوه
والمشركين حاطين اصلهم ما لكش دعوة. لو كل حط تركته لان اهل الباطل اللي انت بتكرههم وبتعاديهم بيعملوه يبقى ان شاء الله هتسيب تلات بعد بكرة ان شاء الله. ليه؟ لانك فهمتم يا جماعة المغزى من هزا الامر. انا ممكن تكون الايات صعبة شوية. ولكن المغزى فيها عميق جدا. ان الحق حق حتى لو عدى اللي انت
انت بتكرهه تعمله برضه. طب انا كده آآ اصل من من كرهنا في المشركين مش عايزين نعمل حاجة بيعملوها. ولا عايزين نعمل حاجة اظلمهم عليها. لا لعبادة تعملها لله سبحانه وتعالى. وجت وسط ايات جهاد المشركين ودعوة المشركين. عشان ربنا يقول لك حتى لو بينك وبينهم دم لو عندهم حق تعمله
لو الحق ما حطينا عليه اصلا ما لكش دعوة بالاصنام وتنطلق انت الى تنفيز الحق الذي امرك الله سبحانه وتعالى به. امال اية الدعاء جاية والصلاة واذا سألك عبادي عني فاني قريب اجيب دعوة الداعي اذا دعاني فليستجيبوا لي وليؤمنوا بي لعلهم يرشدون. الاية اللي قبلها
شهر رمضان الذي انزل فيه القرآن. هدى للناس وبينات من الهدى والفرقان. فمن شهد منكم الشهر فليصمه. ومن كان مريضا او على سفر فعدة من ايام اخر احكام نهار رمضان. احكام نهار رمضان. طب الاية اللي بعدها
احل لكم ليلة الصيام الرفض الى الرقص الى مناسككم. احل لكم ليلة الصيام الرفث الى نسائكم هن اللباس لكم وانتم لباس لهن. احكام ليل رمضان. يبقى اية الدعاء دي قبلها احكام نهار رمضان. وجه بعدها احكام ليل رمضان
كأن ربنا بيقول لك ان اخطر وقت لاجابة الدعاء الوقت اللي ما بين الليل والنهار اللي هو الايه؟ اللي هو الوقت اللي قبيل الفطر واللي هو هو لحظة الفطر زي من اجمل اوقات اجابة الدعاء وافضل اوقات اجابة الدعاء في الصلاة امتى؟ قبل ما تسلم على اليمين والشمال. اللي هو الوقت الاخراني دهو وبعد ما تسلم على طول
الوقت الاخراني دهوه فكذلك في الصيام باشارة ان اية الدعاء جت وسط آيات الصيام مش وسط آية الحج. والوسط آيات ليه؟ كأن ربنا بيقول لك ان الصيام بالذات اوعى تصوم وما تكدبش في الدعاء. اوعى تضيع فرصة الاجتهاد في الدعاء وسط الصوم بالذات. لانه العبادة الوحيدة اللي الاخلاص فيها مية في المية
فان شاء الله مقولة مقبولة عند الله سبحانه وتعالى. عشان كده تيجي مستحيات النهار وايات الليل كأن ربنا كمان بيرشدك ان مش بس الصيام هو احسن عبادة. في الدعاء يعني لو لك حاجة عند ربنا صم يوم نفل كده وادعي لا وكمان ما بين الليل وما بين النهار افضل وقت في الدعاء. النقطة الاخيرة في مسألة المواضع
قول الله سبحانه وتعالى اعوذ بالله من الشيطان الرجيم ام حسبتم ان تدخلوا الجنة؟ انا عارف ان الكلام تقيل يا جماعة انا يعني احنا بقى لنا سنة مع بعض في السلام يعني الواحد ما بيحاولش يتكلم بهذه الطريقة خالص
ليه؟ لان عارف ان الكلام تقيل. فالواحد بيحاول ان يعني يعني آآ يعني نبتعد قدر المستطاع عن الكلام اللي هو فيه فوايد فكرية او وفي فوايد كتير او في استنباطات كتير عشان الوافز ياخد مكانه. ولكن يا جماعة رمضان ده فرصة ان احنا نقول الكلام ده. لو ما اتقالش في رمضان مش هنلاقي فرصة تانية طول السنة ان احنا نقوله
فعايزين نركز في الكلام ده قوي. انت دلوقتي هتطلع من الكلام ده والله العظيم عندك كنوز يا جماعة. الكلام ده يعني الواحد آآ يعني بقى له كزا سنة ياخد من بوق ده حاجة ومن الكتاب ده حاجة
وربنا يفتح عليك بحاجة وتقرا في التفسير ده حاجة لغاية ما الكلام ده بيتجمع. الواحد نفسه انه يقول كلام كتير جدا جدا جدا في هزا الجزء غير هزا الكلام. ولكن هي ساعة
ما احنا قلنا ساعة لسة عليها بالظبط خمس دقايق فيعني احنا ايه احنا بنحاول ان احنا نجيب القدر اللي نقدر نقوله في هزه الساعة فمش عايز حد يصدق الكلام ده
ربنا. الكلام ده على قد فهمك له. على قد مقامك عند الله. وعلى قد فهمك له. على قد ما تصلح انك تبقى مصلح بعد كده. انا نفس السلسلة ديت تسميها معهد اعداد الدعاة. ليه معهد اعداد الدعاء؟ لان اللي عايز يبقى داعية فعلا يفهم القرآن. لو فهمت القرآن لتقول ربنا يفتح لك كل حاجة في حياتك
بعد كده انما الاول افهم كلام ربنا. عشان تقدر انك انت تبقى فاهم حتى. تبقى راجل عن فهم. الواد الملتزم بتلاقيه مربي دقنه. ودي حد يكلمه برة. ما يعرفش يقول له
كلمتين على بعض ما هواش فاهم دينه. ما هواش فاهم ازاي يدافع عن دينه. عايزين نفهم دينا يا جماعة عشان لا نقع في فخ التسيب اللي دعاء نقع فيك ولا نقع في فخ التشدد اللي البعض وقع فيه. عايزين نبقى ناس متوازنين. عايزين نبقى ناس اهل توازن. عايزين
دي نبقى ناس اهل توازن ازاي نجيب التوازن ان نحلف بالقرآن؟ هيخليك انسان متوازن في العلاقة بين الدين والدنيا. هيخليك انسان متوازن في العلاقة ما بين تعلق القلب بالله والاخذ بالاسباب هيخليك انسان متوازن في العلاقة ما بين شغلك في الدراسة وجهدك في الدعوة واصلاح القلب. هيخليك انسان متوازن في كل حاجة في حياتك
فلازم ان احنا نجتهد في علاقتنا بالقرآن. عشان كده تلاقي ربنا سبحانه وتعالى بيقول لك ايه؟ ام حسبتم ان تدخلوا الجنة ولما يأتيكم حد بس يقول لهم يعني دقيقتين بس معلش. ام حاسبتم ان تدخلوا الجنة ولما يأتيكم مثل الذين خلوا من قبل
بكم مستهم البأساء والضراء وزلزلوا حتى يقول الرسول والذين امنوا مع ابو بكر وعمر متى نصر الله؟ الا ان نصر الله قريب. يبقى الاية دي بتتكلم عن القتال. الاية اللي بعدها يسألونك ماذا ينفقون؟ قل ما انفقتم من خير فللوالدين
واليتامى والمساكين وابن السبيل. وما تفعلوا من خير فان الله به عليم. الاية اللي بعدها كتب عليكم القتال وهو كره لكم. وعسى ان تقرأوا شيئا وهو خير لكم وعسى ان تحبوا شيئا وهو شر لكم والله يعلم وانتم لا تعلمون. ايه اللي خلى وسط ايات القتال تيجي اية
واحد هيرفع ايده ويقول لي انا عارف ليه؟ لان انت قلت من شوية ان القتال ما ينفعش من غير انفاق. جزاك الله خيرا. ولكن الانفاق اللي هنا ده انفاق لابد
امك والفقير واللي مادد لك ايده يشحت. واليتيم والمسكين ما هواش يفوق الجهاد. ايه اللي خلى نوع الانفاق ده ييجي وسط ده؟ عشان حاجتين مهمين جدا يا جماعة الحاجة الاولانية ان بعض الملتزمين احيانا بيهتم بجانب معين في الدين. والجانب ده يتضخم الاهتمام
منبه جدا عنده لغاية ما ينسى باقي الدين كله. يعني تلاقي الاخ مسلا مهتم بالدعوة عشان اهتمامه بالدعوة ضيع العبادة. وعشان اهتمامه بالدعوة ضايع وعشان التموه بالدعوة ضايع بين الوالدين. وعشان اهتمام الدعوة ضيع صلة الرحم. تلاقي من كتر اهتمامه بالحاجة معه كل حاجة. واحد تاني مهتم بقلبه عشان اهتمامه بقلبه طيب
يبقى اذا لا ده ربنا جاب لك حكم الانفاق وصنائع المعروف والجري على حوائج المحتاجين. وسط عياد قتال الاعداء عشان يقول لك اوعى وانت بتجاهد في سبيل دينك. انت داخل عن باقي امور الدين اللي هي اقل منها. في الشغل. فهمتم الرسالة؟ يبقى ربنا بيقول لك خد الدين بشمولية
بي طبق الدين كله اوعى جزئية من الدين تنسيك بقت جزئيات. الرسالة الثانية بقى اللي احنا عائزين نختم بها ان وقت مسلا في غزوة الاحزاب المسلمين هاجروا من مكة. جميل. والناس خرجت تستقبل الرسول والصحابة. جميل. يعني ازا المدينة فرحانة اه. هل كل اهل المدينة
فينا كانوا فرحانين بمجيل الرسول؟ معظمهم ولكن يا جماعة دايما بيبقى فيه في وسط المجتمع ناس ما هياش حاملة لقضية الدين يعني ايه؟ يعني والله الرسول جه يقول للصحابة جوه سقف وايه وفرحانين. ولكن اول ما نلاقي الاحزاب محاوطانا وعيالنا مش لاقية تاكل. وستاتنا هتسبق
مننا اسلام ايه بقى والمصايب اللي جت علينا دي منين؟ فيبدأ الفئات ضعيفة العقيدة تتضرر من وجود الدين في المجتمع ليه؟ لان الدين لما دولة اسلامية تقوم في بلد من بلاد الاسلام هيتعمل حصار اقتصادي وهيتعمل آآ آآ تنديد في وهيحصل مشاكل طبعا
فالفئات ضعيفة العقيدة هتبدأ تطلع هنا وتقول واحنا زنبنا ايه؟ انتم جيتولنا منين؟ احنا كنا عايشين مستريحين. فربنا بيقول لك اوعى اي حد في المجتمع يتضرر بسبب وجودك فيه. يعني انت بتقاتل اهو في ناس في المجتمع ما لهاش دعوة بيك. طلع من جيبك جزء عشان تحارب
اعداءك وجزء عشان تطعم به هذه الفئات عشان ما فيش حد في المجتمع يتضرر من وجوده. طب احنا دلوقتي ما بنقاتلش احنا دلوقتي بندعو الى الله يبقى الرسالة بتاعتنا اوعى حد يتضرر من شغلك في الدعوة. اوعوا يا جماعة عايزين يا جماعة نعمل في سلام. عايزين يا جماعة ندعو الى الله في سلام. عايزين يعني
كلمة جميلة اوي سمعتها من احد الناس في المسجد هنا بيقول الملتزم ده المفروض يبقى زي جنينة الفل. الجنينة اللي مزروعة فل اي حد بيعدي يقول الله ويبقى مش عايز يمشي من جنبها عايز يفضل جمبها كده احنا عايزين نبقى كده يا جماعة عايزين نبقى حاجة ريحتها حلوة قوي وطعمها حلو قوي وشكلها حلو
حلو اوي اي حد يشوفنا ايوة انا عايز ابقى كده زيكم الله يخليك. هو ده الدين. هو ده الدين. الناس اللي وشها منور. الناس اللي بتعبد ربنا ومجتهدة في العبادة
الناس اللي اخلاقها عالية الناس اللي بتجري في خدمات زمايلها وخدمات الاخرين. وفي نفس الوقت بتذاكر وبتجتهد في المذاكرة. وفي نفس الوقت بتخالف الدعوة والرجالة شايلة مسئولية الدين ما تضحيش ابدا بان هي تنصر دينها مهما كانت هتتعب او تضحي. النموزج الجميل ده. عايزين النموزج الجميل ده. عايزين نموزج
اي حد يشوف يقول الدين ده جميل اوي والالتزام ده جميل اوي. لو من وسط القعدة دهي عشرين واحد طلعوا كده والله العظيم يا جماعة ممكن الالتزام المنصورة في تلت اربع سنين يطغى على المنصورة كلها. لما النموزج الجميل زي الجو. مش عايزين حد يتضرر من وجودنا يا جماعة. مش عايزين حد يتأزم
مش عايزين النظرات النارية للعصاة. مش عايزين كلمات السخرية والتريقة على اللي بيعصوا ربنا. مش عايزين لما نشوف واحدة متبرجة تقوم باصص لها كده وتقول لها الله يلعنك. الكلام الغريب اللي
بعض الشباب بيعملوه مش عايزين حاجات يا جماعة. عايزين ندعو الى الله في سلام. ندعوا الى الله واحنا بنكسب في كل خطوة بنخطوها مزيد من حب الناس مزيد من كسب الناس ومزيد من تعاطف الناس ومزيد من احترام الناس ومزيد من اعتراف الناس ان احنا فعلا
ان الاسلام مش الاسلام في القرآن مقفول عليه واحنا في الواقع ناس ما لناش دعوة بدينا. فهمتم يا جماعة؟ يبقى ازا الجزء التاني بيتكلم عن الاحكام ولانه بيتكلم على احكام فهو جزء صعب شوية. والمفاهيم الفكرية فيه كتير شوية. وانا حاولت اركز النهاردة على الفكر بصراحة. يعني ان شاء الله يعني ايه آآ يعني نحاول بعد كده
ركز في المعاني الايمانية اكتر ولكن النهاردة بالزات كان في مفاهيم مهمة جدا زي مفهوم الشمولية زي مفهوم الاعجاز القرآني ومفهوم الترابط زي مفهوم العدل زي مفهوم ان احنا نبقى نفحة رحمة على المجتمع اللي احنا فيه. زي مفهوم الملتزم المثالي او النموزجي. يعني كل دي مفاهيم كنا عايزين نتكلم فيها
زي مفهوم عظمة القرآن وخطورة القرآن واهمية ان احنا نقرأ القرآن كل دي مفاهيم كنا بنحاول نركز عليها في هذا الدرس اقول قولي هذا واستغفر الله ولكم اللهم فقهنا في القرآن. اللهم فقهنا في القرآن. اللهم فقهنا في القرآن. وفقهنا بالقرآن. اللهم اجعل القرآن العظيم ربيع قلوبنا
ونور ابصارنا وجلاء احزاننا وذهاب همومنا وغمومنا. اللهم ارزقنا حفظ القرآن. اللهم ارزقنا فهم القرآن اللهم ارزقنا العمل بالقرآن اللهم ارزقنا حب القرآن اللهم ارزقنا في هذا الشهر تلاوة القرآن
اناء الليل واناء النهار على الوجه الذي يرضيك عنا. اللهم حببنا في القرآن. اللهم اشرح صدورنا للقرآن. اهدنا بالقرآن اصلحنا بالقرآن اصلح قلوبنا بالقرآن. اهدي الشباب ببركة القرآن يا رب العالمين. اللهم
ارزقنا الخشوع. اللهم ارزقنا الانكسار بين يديك. اللهم ارزقنا الافتقار اليك. برحمتك يا ارحم الراحمين. سبحانك اللهم وبحمدك اشهد ان لا اله الا انت استغفرك واتوب اليك